SICT พุ่งเกือบ 4% คาดเก็งหลุด “แคชบาลานซ์” พรุ่งนี้ โบรกอัพเป้าใหม่ 9.80 บ.
SICT พุ่งเกือบ 4% ราคาแตะ 10 บ. คาดนักลงทุนเข้าซื้อเก็งกำไรจ่อหลุดมาตรการกำกับการซื้อขาย “แคชบาลานซ์” พรุ่งนี้ โบรกอัพเป้าใหม่ 9.80 บ. จับตาผลงานแกร่ง
SICT พุ่งเกือบ 4% ราคาแตะ 10 บ. คาดนักลงทุนเก็งหลุด “แคชบาลานซ์” พรุ่งนี้ โบรกอัพเป้าใหม่ 9.80 บ.
26 ก.ย. 2565

ผู้สื่อข่าวรายงานว่า วันนี้ (26 ก.ย.65) ราคาหุ้นบริษัท ซิลิคอน คราฟท์ เทคโนโลยี จำกัด (มหาชน) หรือ SICT ล่าสุด ณ เวลา 15:58 น. อยู่ที่ระดับ 10 บาท บวก 0.35 บาท หรือ 3.63% สูงสุดที่ระดับ 10 บาท ต่ำสุดที่ระดับ 9.50 บาท ด้วยมูลค่าซื้อขาย 79.01 ล้านบาท

โดยราคาหุ้น SICT ปรับตัวขึ้น คาดว่านักลงทุนเข้าซื้อเก็งกำไร เนื่องจากในวันพรุ่งนี้ SICT จะสิ้นสุดการใช้มาตรการกำกับการซื้อขายระดับ 1
นอกจากนั้น บล.เคจีไอ (ประเทศไทศ) คาดว่ากำไรจากธุรกิจหลักของ SICT ไตรมาส 3/65 จะอยู่ที่ 37 ล้านบาท เพิ่มขึ้น 108%เมื่อเทียบจากปีก่อน แต่ลดลง 34% เมื่อเทียบจากไตรมาสก่อน ทำให้กำไรจากธุรกิจหลักในงวด 9 เดือนปี 65 อยู่ที่ 125 ล้านบาท ลดลง 94% เมื่อเทียบจจากปีก่อน
โดยคาคว่ายอคขายในไตรมาส 3/65 จะอยู่ที่ 140 ล้านบาท เพิ่มขึ้น 27% เมื่อเทียบจากปีก่อน แต่ลดลง 7% เมื่อเทียบจากไตรมาสก่อน เนื่องจากเป็นช่วงที่ยอดขายตกตามฤดูกาล ซึ่งจะทำให้ยอดขายในงวด 9 เดือนแรกปี 65 อยู่ที่ 430 ล้านบาท เพิ่มขึ้น 34% เมื่อเทียบจากปีก่อน ในขณะเดียวกันคาดว่าอัตรากำไรขั้นต้นในไตรมาส 3/65 จะอยู่ที่ 55.5% ทรงตัวเมื่อเทียบจากปีก่อน แต่ลดลง 0.9 ppt เมื่อเทียบจากไตรมาสก่อน) เพราะแรงกดดันจากสัดส่วนที่เพิ่มขึ้นของวัตถุดิบที่มีต้นทุนสูงถูกชดเชยไปบางส่วนด้อยค่าเงินบาทที่อ่อนลง
ทั้งนี้ อัตราแลกเปลี่ยนเฉลี่ยนับตั้งแต่ต้นไตรมาสถึงปัจจุบัน อยู่ที่ 36.10 บาท/ดอลลาร์ฯ (จาก 34.40 บาท/ดอลลาร์ฯ ในไตรมาส 2/65 และ 32.60 บาท/ดอลลาร์ฯ ในไตรมาส 3/64) คาดว่าสัดส่วน SG&amp;A ต่อขอดขายจะอยู่ที่ 28.8% ในไตรมาส 3/65 เนื่องจากค่าขนส่งเพิ่มขึ้นหลังจากที่มีการผ่อนคลายเกณฑ์คุมการเดินทาง และค่าใช้จ่ายด้าน R&amp;D
โดยคาดว่ากำไรของ SICT น่าจะเพิ่มขึ้นเมื่อเทียบจากปีก่อน ในไตรมาส 3/65-ไตรมาส 4/65 ทั้งนี้ได้ปรับสมมติฐานต่างๆ เล็กน้อย และปรับเพิ่มประมาณการกำไรจากธุรกิจหลักปี 65 ขึ้นอีก 17% ในขณะที่ปรับประมาณการปี 66-67 ขึ้นอีก 7-9%ตามลำดับ ซึ่งจะทำให้กำไรจากธุรกิจหลักของ SICT โตอย่างมีนัยสำคัญถึง 100% ในปี 2565 ก่อนที่จะกลับมาโตในระดับปกติในปี 66 ที่ 4% เมื่อเทียบจากปีก่อน และเติบโตระดับปานกลางที่ 22% ในปี 2567 ปรับเพิ่มราคาเป้าหมายสิ้นปี 66 เป็น 9.80 บาท จากเดิม 9.20 บาท